พูนสวัสดิ์ ธีมากร

**พูนสวัสดิ์ ธีมากร** (24 กุมภาพันธ์ พ.ศ. 2471 – 21 มีนาคม พ.ศ. 2545) นักแสดง ผู้กำกับ ช่างถ่ายภาพยนตร์ชาวไทยในอดีต

## ประวัติ
### ปฐมวัย
พูนสวัสดิ์ ธีมากร เกิดเมื่อ 14 กุมภาพันธ์ พ.ศ.2471 เป็นบุตรของร้อยโทเขียน และนางเทียมจันทร์ ธีมากร มีพี่น้องทั้งหมด 3 คน ได้แก่

#นายพูนสวัสดิ์ ธีมากร
#ร.ศ.ปรีดา ธีมากร
#นางแม้นเขียน ธีมากร (บุณยทรรพ)

บิดาเป็นนายทหารบก เจ้าหน้าที่สถานีวิทยุ 7 พี.เจ. ซึ่งเคยเป็นผู้อ่านประกาศและแถลงการณ์ของคณะราษฎร และร่วมแสดงใน *[[เลือดทหารไทย]]* (2478)

### การศึกษา
พูนสวัสดิ์สำเร็จการศึกษาจากโรงเรียนอัสสัมชัญ จนเมื่อเข้าสู่วงการแล้วพระเจ้าวรวงศ์เธอ พระองค์เจ้าภาณุพันธุ์ยุคล ได้ส่งพูนสวัสดิ์ไปศึกษาต่อด้านการถ่ายภาพยนตร์ จากบริษัทไดเอะ ที่กรุงโตเกียว ประเทศญี่ปุ่น จนสำเร็จการศึกษา ได้รับใบประกาศนียบัตร Maker Engineering Picture 

### เข้าสู่วงการ
ในช่วงที่สำเร็จการศึกษาจากโรงเรียนอัสสัมชัญ นาวาอากาศเอกสวัสดิ์ ทิฆัมพร ได้ชักชวนให้พูลสวัสดิ์มาแสดงละครเวทีที่คณะศิวารมณ์ โดยได้รับการอุปการะจากครูเนรมิต ผู้กำกับชื่อดังในยุคนั้น จนเมื่อพระเจ้าวรวงศ์เธอ พระองค์เจ้าภาณุพันธุ์ยุคล ได้ก่อตั้งบริษัทอัศวินภาพยนตร์และการละครขึ้น พูนสวัสดิ์ได้เข้าไปถวายตัวทำหน้าที่เป็นนักแสดงและเริ่มฝึกหัดการถ่ายภาพยนตร์ จนพระองค์ชายใหญ่มีพระเมตตาส่งให้ไปฝึกงาน และศึกษาการถ่ายภาพยนตร์ที่บริษัทไดเอะ ประเทศญี่ปุ่น เป็นเวลา 2 ปี

หลังเสร็จสิ้นภารกิจ พูนสวัสดิ์ได้เข้าทำหน้าที่เป็นช่างถ่ายภาพยนตร์ประจำบริษัทอัศวินภาพยนตร์และการละครเรื่อยมา ด้วยความอุปการะจากพระองค์ชายใหญ่และหม่อมปริม บุนนาค จนบริษัทเลิกกิจการไป พูนสวัสดิ์จึงได้ดำเนินชีวิตในฐานะนักแสดงและศิลปินอิสระ พร้อมกับทำหน้าที่ผู้อำนวยการถ่ายภาพยนตร์ และละครโทรทัศน์มากมายหลายเรื่อง

ตลอดชีวิตการทำงาน พูนสวัสดิ์ได้รับรางวัลทั้งด้านการถ่ายภาพยนตร์และด้านการแสดงมากมาย เช่น รางวัลตุ๊กตาทองยอดเยี่ยมในการถ่ายภาพยนตร์เรื่องเรือนแพ พ.ศ.2504 รางวัลตุ๊กตาเงินรางวัลพิเศษสำหรับผู้แสดงบทตลกในตัวยอดเยี่ยม จากเรื่องเอื้อมเดือน ในงานรางวัลตุ๊กตาทอง ครั้งที่ 6 พ.ศ.2506 รางวัลเป๋าติงจากงานมหกรรมภาพยนตร์แห่งเอเชีย ครั้งที่ 20 จัดที่ประเทศไต้หวัน โดยได้รับรางวัลตากล้องยอดเยี่ยมจากเรื่องเพชรพระอุมา และรางวัลสุพรรณหงส์ทองคำการถ่ายภาพยนตร์ยอดเยี่ยมจากภาพยนตร์เรื่อง ขุนเดช พ.ศ.2523

### ชีวิตครอบครัว
พูนสวัสดิ์สมรสกับนางอภิรดี ธีมากร เมื่อปีพ.ศ.2506 มีบุตรด้วยกัน 1 คน คือ อรรถพร ธีมากร (หนุ่ม) นักร้อง นักแสดงชื่อดัง

## ผลงานการแสดง
### ภาพยนตร์

### ละครโทรทัศน์

## ผลงานการถ่ายภาพ

## ผลงานอื่น ๆ
### ผลงานเพลง
* เกียรติศักดิ์ทหารเสือ คู่บุญช่วย หิรัญสุนทร
* ชั่นชีวิต
* เริงรมณีย์ (เพลงประกอบละครเวที “เลือดรักของรามิล”)
* ลองรักลำโขง คู่ อารีย์ มุสิกะพุกก์
* ลาก่อนท่านที่รัก คู่ เฉลา ประสพศาสตร์
* ลาวราชบุรี คู่ อารีย์ มุสิกะพุกก์ (ภายหลังมีการนำบันทึกเสียงใหม่เปลี่ยนชื่อเป็นพี่รักเจ้าสาว)
* อกพี่แห้งเหมือนรวงแล้งฝน คู่ เฉลา ประสพศาสตร์ (เพลงของคณะอัศวินการละคร)

### พากย์เสียง
* พ.ศ.2504 : พากย์เสียงจินฟง ในภาพยนตร์เรื่องเรือนแพ
* พ.ศ.2511 : พากย์เสียงตัวเองในเรื่องเป็ดน้อย

### รายการโทรทัศน์
* รายการตลกกับเพื่อนชูศรี ช่อง 5

### โฆษณา
* โฆษณายาอมแก้ไอฮัดสัน
* โฆษณาฟิล์มสีโกดัก

## เสียชีวิต
ในวันที่ 21 มีนาคม พ.ศ.2545 พูนสวัสดิ์เกิดอาการปวดท้องและความดันโลหิตขึ้นสูงอย่างรวดเร็ว มีอาการอ่อนล้าและหมดสติ ทางครอบครัวนำส่งโรงพยาบาล แพทย์พยายามปั๊มหัวใจแต่ไม่ประสบผลสำเร็จ พูนสวัสดิ์ เสียชีวิตด้วยอาการหัวใจล้มเหลว สิริอายุ 74 ปี 1 เดือน 7 วัน

## อ้างอิง

## แหล่งข้อมูลอื่น
* thaifilmdb.com

หมวดหมู่:บุคคลจากอำเภอสุไหงปาดี
หมวดหมู่:บุคคลจากโรงเรียนอัสสัมชัญ
หมวดหมู่:นักแสดงตลกชายไทย
หมวดหมู่:นักแสดงชายชาวไทย
หมวดหมู่:ผู้กำกับภาพชาวไทย
หมวดหมู่:นักถ่ายภาพชาวไทย
หมวดหมู่:เสียชีวิตจากโรคระบบหัวใจหลอดเลือด
หมวดหมู่:นักแสดงจากจังหวัดนราธิวาส
หมวดหมู่:นักแสดงตลกไทย